Την **Τρίτη 17 Φεβρουαρίου 2015** οι μαθητές του Α1 τμήματος του Γενικού Λυκείου Οιχαλίας στο πλαίσιο ερευνητικής εργασίας με θέμα «‘Έγκλημα και τιμωρία» πραγματοποιήσαμε διδακτική επίσκεψη αρχικά στο δικαστικό Μέγαρο Τρικάλων με σκοπό να παρακολουθήσουμε τη διεξαγωγή δίκης.

Θεωρήσαμε ιδιαίτερα ενδιαφέρον να παρακολουθήσουμε από κοντά τον τρόπο απονομής δικαιοσύνης και πραγματικά ήταν μία ενδιαφέρουσα συνολικά εμπειρία. Για κάποιους μάλιστα πιθανόν να λειτουργήσει και σαν κίνητρο για την ενασχόλησή τους με τη Νομική επιστήμη.

Δεύτερο σταθμό της επίσκεψής μας αποτέλεσε το Κέντρο Ιστορίας και Πολιτισμού Κλιάφα

όπου μας έγινε παρουσίαση με πλούσιο και σπάνιο φωτογραφικό υλικό και ενδιαφέρουσες πληροφορίες από την κ. **Μαρούλα Κλιάφα**, της ιστορίας των παλαιών φυλακών Τρικάλων.

Συνολικά ήταν ένα ενδιαφέρον εναλλακτικό μάθημα για το οποίο ευχαριστούμε θερμά όσους συνετέλεσαν στην πραγματοποίησή του, την κ. **Αθηνά Μπότα** προϊσταμένη Γραμματείας του Πρωτοδικείου Τρικάλων , την κ. Μαρούλα Κλιάφα, τον Διευθυντή του σχολείου και τους συνοδούς καθηγητές.